తెలంగాణలో మహిళా తహసీల్దార్ దారుణహత్య WATCH LIVE TV
ఆసీస్‌తో తొలి మూడు వన్డేలకు జట్టు ఇదే!
ఆసీస్‌తో జరగనున్న ఐదు వన్డేల సిరీస్‌లో భాగంగా మూడు వన్డేల కోసం సెలెక్టర్లు జట్టును ప్రకటించారు.
TNN | Updated:
Sep 10, 2017, 02:07PM IST
ఐదు వన్డేల సిరీస్&zwnj;లో భాగంగా ఆసీస్&zwnj;తో జరగనున్న తొలి మూడు వన్డేల కోసం బీసీసీఐ జట్టును ప్రకటించింది. టాప్ స్పిన్నర్లు అశ్విన్&zwnj;, జాడేజాలకు సెలెక్టర్లు విశ్రాంతినిచ్చారు. ప్రస్తుతం అశ్విన్ ఇంగ్లండ్ కౌంటీల్లో వోర్క్&zwnj;స్టెర్&zwnj;షైర్ తరఫున ఆడుతున్న సంగతి తెలిసిందే. శ్రీలంకతో జరిగిన పరిమిత ఓవర్ల సిరీస్&zwnj;లో షమీ, ఉమేశ్&zwnj;లకు విశ్రాంతినిచ్చిన సెలెక్టర్లు ఆసీస్&zwnj;తో వన్డే సిరీస్&zwnj; కోసం ఎంపిక చేశారు. సెప్టెంబర్ 17 నుంచి ఐదు వన్డేల సిరీస్ ప్రారంభం కానుంది.
జట్టు ఎంపిక సందర్భంగా చీఫ్ సెలెక్టర్ ఎమ్మెస్కే ప్రసాద్ మాట్లాడుతూ.. &lsquo;శ్రీలంక పర్యటనలో భారత ప్రదర్శన అద్భుతంగా ఉంది. అక్షర్ పటేల్, యజువేంద్ర చాహల్ అద్భుతంగా రాణించారు. భారత రిజర్వ్ బెంచ్ బలంగా ఉందన్నారు.
కెప్టెన్ విరాట్ కోహ్లి, వైస్ కెప్టెన్ రోహిత్ శర్మ, శిఖర్ ధావన్, కేఎల్ రాహుల్, కేదార్ జాదవ్, ఎంఎస్ ధోనీలతో భారత బ్యాటింగ్ విభాగం పటిష్టంగా ఉంది. హార్ధిక్ పాండ్య ఆల్&zwnj;రౌండర్&zwnj;గా తన పాత్రకు న్యాయం చేస్తున్నాడు. సెలెక్టర్లు కాన్ఫరెన్స్ కాల్ ద్వారా జట్టును ఎంపిక చేశారు. ప్రస్తుతం ఎమ్మెస్కే ప్రసాద్, దేవాంగ్ గాంధీలు లక్నోలో దులీప్ ట్రోఫీ మ్యాచ్ చూస్తుండగా.. శరణ్&zwnj;దీప్ సింగ్ ఢిల్లీలో ఉన్నారు.
జట్టు: విరాట్ కోహ్లి (కెప్టెన్), రోహిత్ శర్మ (వైస్ కెప్టెన్), శిఖర్ ధావన్, కేఎల్ రాహుల్, మనీష్ పాండే, కేదార్ జాదవ్, అజింక్య రహానే, ఎంఎస్ ధోనీ (కీపర్), హార్ధిక్ పాండ్య, అక్షర్ పటేల్, కులదీప్ యాదవ్, యజువేంద్ర చాహల్, జస్ప్రీత్ బుమ్రా, భువనేశ్వర్ కుమార్, ఉమేశ్ యాదవ్, మహ్మద్ షమీ.